The fact behind every news!
Search for:
FACT CHECK: অপৰাধী নেতাৰ মুখা খুলি দিয়া এই ভিডিঅ'টো আইপিএছ শৈলজাকান্ত মিশ্ৰৰ নহয়!
December 24, 2020 March 12, 2022 Manjori BorkotokyLeave a Comment on FACT CHECK: অপৰাধী নেতাৰ মুখা খুলি দিয়া এই ভিডিঅ'টো আইপিএছ শৈলজাকান্ত মিশ্ৰৰ নহয়!
অসমৰ ছ'চিয়েল মিডিয়াত এটা ভিডিঅ' ভাইৰেল হৈছে য'ত অপৰাধী নেতাই কিদৰে নিৰ্বাচনত জয়লাভ কৰে,সেয়া বৰ্ণনা কৰি দিয়া হৈছে। অপৰাধী নেতাৰ মুখা খুলি দিয়া এই ভিডিঅ'টো আইপিএছ বিষয়া শৈলজাকান্ত মিশ্ৰৰ বুলি অভিহিত কৰা হৈছে। তেনেকুৱা এটা পোষ্ট এয়াঃ
তেনেকুৱা এটা ভিডিঅ' আমাৰ ফেক্টলাইন নম্বৰলৈ প্ৰেৰণ কৰি সচাকৈয়ে আইপিএছ বিষয়া হয় নে নহয় জানিবলৈ আগ্ৰহ প্ৰকাশ কৰিছিল এজন হোৱাটছএপ ব্যৱহাৰকাৰীয়ে।
ফেক্ট ক্ৰেছেণ্ডো অসমীয়াৰ তদন্তত জানিব পৰা গ'ল যে এই দাবী মিছা।এই ভিডিঅ'টো আচলতে এজন আইটিকৰ্মী নিতিশ ৰাজপুটৰ।
প্ৰথমে আমি ভিডিঅ'টো মন দি চালো আৰু তাত "নিতিশৰাজপুট' বুলি লিখা এটা ৱাটাৰমাৰ্ক পালো।
সেইকাৰণে আমি সেইটো শব্দ গুগলত বিচাৰি চালো আৰু পালো যে প্ৰকৃততে ভিডিঅ'টোত কথা কৈ থকা লোকজন নিতিশ ৰাজপুট। আমি আনকি আচল ভিডিঅ'টোও বিচাৰি উলিয়ালো। তেওঁ আনকি একেটা ভিডিঅ' ফেচবুক, ইনষ্টাগ্ৰাম আৰু টুইটাৰতো শ্বেয়াৰ কৰিছে।
কোন এই নিতিশ ৰাজপুট?
নিতিশ ৰাজপুটৰ ছ'চিয়েল মিডিয়া একাউন্টৰ মতে তেওঁ এজন আইটি কৰ্মী আৰু আইটি অভিযন্তা। ক'তো এইটো উল্লেখ নাই যে তেওঁ এজন আইপিএছ বিষয়া।
সেই কথাৰ আঁত ধৰি আমি এজন যুৱ ব্যক্তি নিতিশ ৰাজপুটৰ ইউটিউৱ একাউন্টটো বিচাৰি পালো। সেই ভিডিঅ'টো ২৬জুলাইত তাত আপলোড কৰা হৈছিল। ছ'চিয়েল মিডিয়াত তেওঁ বিভিন্ন সামাজিক আৰু ৰাজনৈতিক বিষয়ত নিজৰ মত ব্যক্ত কৰি আহিছে। তেওঁৰ বিশ্লেষণাত্মক ভিডিঅ'বোৰে ছ'চিয়েল মিডিয়া ভাল সহাৰি লাভ কৰি আহিছে।
আমি তেওঁৰ সৈতে যোগাযোগ কৰিলো। তেওঁ উল্লেখ কৰিছে যে কোনোবাই তেওঁৰ ভিডিঅ' ব্যৱহাৰ কৰিছে,কিন্তু প্ৰকৃততে সেয়া তেওঁহে, নিতিশ ৰাজপুট।
আইপিএছ শৈলজাকান্ত মিশ্ৰ কোন?
ইন্টাৰনেটত শৈলজাকান্ত মিশ্ৰ তেওঁৰ প্ৰেৰণাদায়ক বক্তব্যৰ বাবে বিখ্যাত। তেওঁৰ তেনেকুৱা কিছুমান ভিডিঅ' আপোনালোকে ইয়াত চাব পাৰে।
এইটো স্পষ্ট হৈ পৰিল যে দাবী কৰা ধৰণে ভিডিঅ'ত দেখা লোকজন শৈলজাকান্ত মিশ্ৰ নহয়, বৰং আইটি অভিযন্তা নিতিশ ৰাজপুট হে হয় ।
Title:অপৰাধী নেতাৰ মুখা খুলি দিয়া এই ভিডিঅ'টো আইপিএছ শৈলজাকান্ত মিশ্ৰৰ নহয়!
FACT CHECK: প্ৰধানমন্ত্ৰী মোডীয়ে শিৰনত কৰি থকা মহিলাগৰাকী আডানিৰ পত্নী নহয়!
FACT CHECK: বিজেপিৰ সাংসদৰ গালৈ চিয়াহী নিক্ষেপ কৰা ভাইৰেল ভিডিঅ'টো পুৰণি আৰু ইয়াৰ কৃষক আন্দোলনৰ সৈতে কোনোধৰণৰ সম্পৰ্ক নাই!
এই ভাইৰেল ফটোখনত অসমৰ চিকিৎসা কৰ্মীজনে যাবতীয় পোছাক আৰু মাস্কৰ অভাৱত প্লাষ্টিকৰ বেগ পিন্ধিছে নেকি?
Save my name, email, and website in this browser for the next time I comment.
Legalizing Cannabis in Sri Lanka? Pros, Cons & Impacts on Climate Change!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (16) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Technology (1) Telecom (1) Uncategorized (2) Wildlife (8)
